b'\n_START_ARTICLE_\nHotel Grand Brighton\n_START_SECTION_\nLa bomba del 1984\n_START_PARAGRAPH_\nL\xe2\x80\x99Ex\xc3\xa8rcit Republic\xc3\xa0 Irland\xc3\xa8s (IRA) hi va fer explotar una bomba la matinada del 12 d\'octubre de 1984, durant la confer\xc3\xa8ncia del Partit Conservador, en un intent d\'assassinar la primera ministra Margaret Thatcher. La bomba havia estat amagada sota el terra del bany d\'una habitaci\xc3\xb3 de l\'hotel tres setmanes abans._NEWLINE_Thatcher va sobreviure a l\'atemptat, per\xc3\xb2 en l\'atac van morir altres cinc persones, entre les quals hi havia Roberta Wakeham, esposa del cap del govern del govern John Wakeham, i el diputat conservador Sir Anthony Berry. Norman Tebbit, membre del gabinet, va resultar ferit, juntament amb la seva dona Margaret, que va quedar invalida. Thatcher va insistir que la confer\xc3\xa8ncia s\'obriria puntualment l\'endem\xc3\xa0 i va fer la seva intervenci\xc3\xb3 tal com estava previst per desafiar els autors de l\'atemptat. L\'hotel va ser reobert el 28 d\'agost de 1986._NEWLINE_Sobre aquest fet hist\xc3\xb2ric l\'escriptor Jonathan Lee va situar la seva novel\xc2\xb7la High Dive, publicada el 2015, guardonada amb nombrosos premis tant al Regne Unit com als Estats Units. Tamb\xc3\xa9 ha estat editada en catal\xc3\xa0 per Edicions del Periscopi, ("El gran salt", 2017).'